钦定古今图书集成/明伦汇编/官常典/第389卷 > 《为安丰王延明让国子祭酒表》
## 钦定古今图书集成/明伦汇编/官常典/第389卷 > 《为安丰王延明让国子祭酒表》

北魏温子昇

臣闻“宝剑未砥，犹乏切玉之功；美箭阙羽，尚无衡石
之势。”况才非会稽之竹，质谢昆吾之金。至于敷教东
序，流训上庠，置樽候酌，悬钟待叩。必须蕴朱蓝以成
彩，立规矩以为式，垂三行于贵游，扬六艺于胄子。而
臣学愧聚沙，问惭攻木，虽历文史，不治章句，于兹旷
官，青衿何仰？